కుశాల్ మల్లా

కుశాల్ మల్లా (నేపాలీ : कुशल मल्ल ఉచ్ఛరిస్తారు [ˈkusʌl ˈmʌlːʌ] ; జననం 5 మార్చి 2004) నేపాల్ క్రికెట్ర్. ఆయన ఎడమచేతి బ్యాట్స్‌మన్, ఎడమచేతి ఆఫ్ స్పిన్నర్. ఆయన తన దూకుడు బ్యాటింగ్‌కు పేరుగాంచి 2022 ఆసియా క్రీడల ప్రారంభ మ్యాచ్‌లో మంగోలియాతో జరిగిన మ్యాచ్‌లో కేవలం 34 బంతుల్లోనే ట్వంటీ20 అంతర్జాతీయ క్రికెట్‌లో అత్యంత వేగవంతమైన సెంచరీని సాధించాడు, గతంలో ఈ రికార్డును డేవిడ్ మిల్లర్, రోహిత్ శర్మ & సుదేష్ విక్రమశేఖర (35 బంతులు) కలిగి ఉన్నారు, ఆ తరువాత జాన్ నికోల్ లాఫ్టీ-ఈటన్ (33 బంతులు) బద్దలు కొట్టాడు.

కెరీర్
కుశాల్ మల్లా సెప్టెంబర్ 2019లో సింగపూర్ ట్రై-నేషన్ సిరీస్ & 2019–20 ఒమన్ పెంటాంగ్యులర్ సిరీస్ కోసం నేపాల్ జట్టులో చోటు దక్కించుకున్నాడు. ఆయన 2019 సెప్టెంబర్ 27న సింగపూర్ ట్రై-నేషన్ సిరీస్‌లో జింబాబ్వేతో జరిగిన టీ20ఐ మ్యాచ్‌తో అరంగేట్రం చేశాడు.  

ఆయన జనవరి 2020లో నేపాల్ ట్రై-నేషన్ సిరీస్ కోసం నేపాల్ వన్‌డే ఇంటర్నేషనల్ జట్టులో చోటు దక్కించుకున్నాడు. ఆయన 2020 ఫిబ్రవరి 8న అమెరికాతో జరిగిన మ్యాచ్‌లో నేపాల్ తరపున తన వన్‌డే అరంగేట్రం చేశాడు. ఆయన ఆ మ్యాచ్‌లో 51 బంతుల్లో 50 పరుగులు చేశాడు, 15 సంవత్సరాల 340 రోజుల వయస్సులో అంతర్జాతీయ అర్ధ సెంచరీ సాధించిన అతి పిన్న వయస్కుడైన పురుష క్రికెటర్ అయ్యాడు.

కుశాల్ మల్లా సెప్టెంబర్ 2020లో నేపాల్ క్రికెట్ అసోసియేషన్ ద్వారా కేంద్ర కాంట్రాక్ట్ పొందిన పద్దెనిమిది మంది క్రికెటర్లలో ఒకడు.  ఆయన ఏప్రిల్ 2021లో, 2020–21 నేపాల్ ట్రై-నేషన్ సిరీస్ ఫైనల్‌లో 50 నాటౌట్‌గా నిలిచాడు, టీ20ఐ మ్యాచ్‌లో అర్ధ సెంచరీ సాధించిన అతి పిన్న వయస్కుడైన క్రికెటర్ అయ్యాడు. 

కుశాల్ మల్లా ఏప్రిల్ 2023లో ఒమన్‌తో జరిగిన మ్యాచ్‌లో వన్‌డేల్లో తన తొలి సెంచరీని సాధించాడు. ఆయన కేవలం 54 బంతుల్లోనే సెంచరీ సాధించాడు, ఇది నేపాల్ ఆటగాడు సాధించిన వేగవంతమైన సెంచరీ. టీ20ఐలు & వన్‌డేలు రెండింటిలోనూ సెంచరీలు సాధించిన నాల్గవ నేపాల్ ఆటగాడు (పరాస్ ఖడ్కా, కుశాల్ భూర్టెల్ & దీపేంద్ర సింగ్ ఐరీ తర్వాత).

ఆయన సెప్టెంబర్ 2023లో 34 బంతుల్లో టీ20ఐలలో అత్యంత వేగవంతమైన సెంచరీ సాధించాడు, ఈ రికార్డు గతంలో డేవిడ్ మిల్లర్, రోహిత్ శర్మ & ఎస్. విక్రమశేఖర (35 బంతులు) పేరిట ఉంది. మల్లా ఓపెనర్‌గా ఆడకుండానే టీ20ఐలో ఒక ఇన్నింగ్స్‌లో అత్యధిక పరుగులు చేసిన రికార్డును నెలకొల్పాడు.

ఆయన మే 2024లో ఐసీసీ పురుషుల టీ20 ప్రపంచ కప్ టోర్నమెంట్ కోసం నేపాల్ జట్టులో చోటు దక్కించుకున్నాడు.  

వ్యక్తిగత జీవితం
మల్లా 3వ తరగతి నుండి రూపాండేహిలోని బుత్వాల్‌లోని న్యూ హారిజన్ స్కూల్‌లో చదివాడు, ప్రస్తుతం పూర్తి స్కాలర్‌షిప్‌తో క్షితిజ్ ఇంటర్నేషనల్ కాలేజీలో చదువుతున్నాడు. ఆయన గతంలో బుత్వాల్ 11 దేవినగర్‌లో నివసించేవాడు. ఆయన ప్రస్తుతం తన తల్లితండ్రులతో చంద్రగిరిలో నివసిస్తున్నాడు.

ఫ్రాంచైజ్ క్రికెట్
 కుశాల్ మల్లా డెజర్ట్ వైపర్స్ (ఐఎల్‌టీ20 ): యునైటెడ్ అరబ్ ఎమిరేట్స్‌లో జరిగిన ఇంటర్నేషనల్ లీగ్ టీ20 (ఐఎల్‌టీ20) కోసం మల్లా డెజర్ట్ వైపర్స్‌తో ఒప్పందం కుదుర్చుకున్నాడు. గాయపడిన డచ్ ఆల్ రౌండర్ బాస్ డి లీడే స్థానంలో ఆయన జట్టులో చేరాడు.
టీం అబుదాబి (టీ10 లీగ్ ): మల్లా టీ10 లీగ్‌లో టీం అబుదాబి తరపున ఆడాడు. 
 చిట్వాన్ రైనోస్ (నేపాల్ ప్రీమియర్ లీగ్): 2024 నేపాల్ ప్రీమియర్ లీగ్ నాటికి మల్లా చిట్వాన్ రైనోస్ ఫ్రాంచైజీకి కెప్టెన్. 
మూలాలు

బయటి లింకులు

వర్గం:2004 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:నేపాల్ క్రికెట్ క్రీడాకారులు
వర్గం:నేపాల్ టీ20 క్రికెట్ క్రీడాకారులు